বৈশাখ আসছে নীরবে। ইট-পাথরের এই নগরে প্রকৃতিতে চোখ রেখে নতুন ঋতুর আগমনীবার্তা পাওয়া মুশকিল। তবে ঢাকা বিশ্ববিদ্যালয়ের চারুকলা অনুষদে নববর্ষের আগমনী বার্তা পৌঁছে গেছে ঠিকই। সেখানে জয়নুল গ্যালারির সামনের বারান্দায় চারুকলার শিক্ষার্থীরা রং আর তুলি নিয়ে বৈশাখকে স্বাগত জানানোর প্রস্তুতিতে ব্যস্ত। মাঝে মাঝে তাঁদের সঙ্গে যোগ দিচ্ছেন শিক্ষকরাও।  নগরীর সংস্কৃতি অঙ্গনে বৈশাখের হাওয়া না লাগলেও নানা আয়োজনে মুখরিত ছিলো। বিস্তারিত জানাচ্ছেন মোর্শেদা বেগম ডেইজি মৌসুমীর কথা আর গানের আসর গত মঙ্গলবার ২৯ মার্চ বিকেলে ব্র্যাক বিশ্ববিদ্যালয়ের কালচারাল ক্লাব বিশ্ববিদ্যালয়ের নিজস্ব মিলনায়তনে আয়োজন করা হয়েছিলো মৌসুমী ভৌমিকের গানের আসর। অনুষ্ঠানের শুরুতে মৌসুমী ভৌমিক বলেন, যদিও এটা প্রাতিষ্ঠানিক শিক্ষার অংশ তাহলেও আলোচনার চেয়ে গাইবই বেশি, কথা তেমন বলব না। গাইতেই আমি স্বাচ্ছন্দ্য বোধ করি। তিনি আমি পাখির ডানায় উড়ে তোমার আকাশে যাই পরিবেশনের মাধ্যমে গানের পালা  শুরু করেন। এরপর মৌসুমীর অনুরোধে তার সঙ্গে আসা তেতারাবাদক সাত্ত্বকী ব্যানার্জি মনুরে, ও মনুরে গেয়ে শোনান। গানটি অন্যরকম আনন্দ দেয় দর্শক-শ্রোতাদের। তাদের শারীরিক ভাষা আর মুখের অভিব্যক্তি সে কথাই বলছিল। এর কারণ গানটির অন্যরকম কথা আর সুর। গানের কয়েকটি লাইন এরকম-আমারে বাঙ্গালি বানাইছে ভগবান/ আমি যদি জার্মান হইতাম বোতল বোতল বিয়ার খাইতাম/ আমি যদি ফ্রেঞ্চ হইতাম চিজ-রুটি আর ওয়াইন খাইতাম/ আমি যদি ইংলিশ হইতাম কাউন্টি লীগে ক্রিকেট খেলতাম...আমার পেটে ভীষণ ক্ষুধা তবু মুখে বাউল গান। মৌসুমী ভৌমিক আরও পরিবেশন করেন দয়া  কর বৃষ্টি, এই খরায় আমার পুড়ে পুড়ে সমস্ত দেহ ছাই এবং এক একটা দিন বড় একা লাগে।